Դա 1939 թվականն էր: Լոր և Դարբաս գյուղերի բնակիչները երկար ժամանակ ցնցված էին այդ արտառոց իրադարձությունից: Հասմիկի հայր Սահակը ուղիղ տաս տարի խռով է մնացել աղջկանից, չի կարողացել ներել աղջկան՝ իրենից 15տարով մեծ, արդեն հինգ որբատեր Բուրթելի հետ կյանքը կապելու համար: Բայց արդեն ոչինչ հնարավոր չէր փոխել. Հասմիկի և Բուրթելի սերը հաղթանակել է, և այսօր էլ նրանց աննման ու մեծ սիրո մասին գյուղում առասպելներ են պատմում… Տասնյոթ տարեկանում ծնվել է Հասմիկի առաջնեկը՝ Հրանտը, այնուհետ՝ Գեղամը և՝ երեք դուստրերը: Արդեն 25 տարեկանում Հասմիկը սկսել է խնամել իր և Բուրթելի տաս երեխաներին՝ առանց խտրության ու խորթության…